מוציקי

### הופעות נוספות

מי סגולה, נקמה אפלה (מוזכר), סיפורים מסביב למדורה, אוצר לדורות, אלויס ומונדו, הרוח החופשית, אלויס ומונדו 2, אלויס ומונדו 3, ליגת טינטאון 4, ז'אנג'ליקה, אלויס ומונדו 4, המשבר האחרון

> *"שמעתי שאתה מחפש עוזר לאיזו סכנה... וחשבתי... שאני מתאים לתפקיד..."*
>
>

יעקב "יקי" ומץ, הידוע בשם הבמה מוציקי, הוא ליצן במיקמק-סיטי של יקום 106 ולימים סגן ראש העיר.

## היסטוריה

### ילדות

מוציקי נולד בשם יעקב ומץ, לפרופסור שטרולד ומץ ואישתו, ככל הנראה במיקמק-סיטי. אביו היה מדען מוערך שהסתיר את פעילותו כליצן תחת השם "מר מציקר" בעברו. מוציקי ככל הנראה סיים את לימודיו בבית-הספר המקומי של מיקמק-סיטי והתמקצע כליצן ובדרן. בהמשך יצר את מר בובוני, בובת הגרב שלו, ואת ספר הבדיחות שלו.

### פגישתו עם מונדו

בדצמבר 2014, מוציקי פגש במונדו ביערות-מיקמק בעזרת "חושי העזרה" שלו, לאחר שהאחרון נתקל בטכנולוגית הדרואידים שכלאה את מיקיאוולי (אז ראשת העיר) שפותחה על ידי דוקטור הנרי אנטרבי. מוציקי נרתם לעזרתו של מונדו והשניים עקבו אחרי הדרואידים למפעל הייצור, שם הדוקטור כלא אותם.

### הבריחה מאנטרבי

מוציקי ומונדו הצליחו להימלט ממפעל הדרואידים בעזרת תחפושות והתחבאו בביוב. שם את פגשו את לוסי שנמלטה גם היא מהדוקטור לאחר שחשפה את תוכניותיו. היא ומוציקי התחילו לפתח רגשות אחת כלפי השני. לוסי הציגה בפניהם את מייק וברנדון והחמישה תיכננה להשתמש במונדו כפיתיון, אך נכשלו ונעצרו על ידי המיקשטרה. עם זאת, מוציקי הצליח להימלט ולכבות את המצלמות בבית-הכלא כך שהנותרים יימלטו. מיקיאוולי הצטרפה למוציקי לפגישה עם היתר במסעדת פארק המים, מה שהתגלה כמלכודת על ידי ד"ר אנטרבי שצוטט להם בעזרת מכשיר שהתקין על מונדו.

### שחרור הדרואידים

בזמן שהם קשורים, מוציקי מגלה בטעות שהתגובה של דרואיד לגלידה משחררת את מיקי, אחות של מייק, מהשפעת הטכנולוגיה. האח התאום של מייק, מייקל, מגיע לעזרתם והם משחררים את כל התושבים מהדרואידים על ידי השלכת גלידה על העיר מכדור פורח, מה שמוביל למעצרו של ד"ר אנטרבי.

### זיהום המים במיקמק-סיטי

כמה חודשים לאחר מכן, מונדו מרוקן בביוב שיקוי של פרופסור מיקליק שמזהם את מאגר המים של מיקמק-סיטי. המים בכל העיר הופכים לסגולים ובהמשך גורמים למיקמקים שנחשפו אליהם לאבד את דעתם. מוציקי נרתם פעם נוספת לעזרת מונדו, בני משפחתו ג'וני, ג'סיקה והארי, והפיה וונדה. מוציקי מציע לחסום את זרימת המים, אבל הצוות מחליט לפוצץ את מאגר המים לחלוטין. הפיצוץ גורם למים המזוהמים להתאדות וכל התושבים נחשפים אליהם. מוציקי מצטרף למונדו ולבני משפחתו אך בגלל שאינו סגול האדים גורמים לו לאבד את דעתו. בעזרת מטהר האוויר של מיקיאוולי הם מטהרים את האוויר והמיקמקים חוזרים לעצמם לאחר שמקבלים תרופה מפרופסור מיקליק. לאחר מכן, מוציקי לוקח חלק בגניבת מאגר המים של מוקמוק-טאון.

### המאבק בהרברט שלוק

בחלוף הזמן, מוציקי מתיידד עם המכשף אוסוולד והשניים קונים מתנה משותפת למסיבת יום ההולדת של מונדו בה הוא אינו נוכח מסיבות לא ידועות. המכשף גם צופה באחד המופעים של מוציקי. הוא בנוסף מקים גם את החבורה שלו "מוציקי וחברים". כשנה לאחר מכן, הוא מרומה על ידי אחד הרובו-מונדואים של הרברט שלוק שכולא את מונדו כדי למצוא את האוצר שמתחת לביוב. בהמשך הרובו-מונדו כולא את מוציקי במסעדת פארק המים בזמן מופע סטנדאפ. לבסוף, מונדו וחברים אחרים מנצחים את שלוק ומשיבים את הסדר לעיר.

### פגישתו עם אלויס

כעבור שנה נוספת, לאחר שמוציקי צופה בסרט במיקסינמה, אלויס מיקמוק מיקום 107 מתקשר אליו מהטלפון של מונדו. הם נפגשים בהר הגעש, שם מיקיאוולי כלואה על ידי אפרסק מלוח, עוזרו של מיקמק מיסתורי שמבקש לנקום בה. בזמן שאלויס ומונדו ממשיכים בחיפושים אחריו, מוציקי מלווה את מיקיאוולי לבית העירייה. השניים פוגשים בביירון ברנקין מהיקום של אלויס, שמספר על התוכנית של המיקמק למחוק מהזיכרון של כל התושבים את מונדו, מה שאכן קורה בהמשך למוציקי. אלויס משחרר את מונדו והם מאתרים את המיקמק שמתגלה בתור ג'יימס מיקמוק.

### המסע בהר הגעש

בקיץ 2018, המיקשמר וארגון גיבורי העל חוקר את מוציקי בקשר למוערבותו בשוד שמונדו לכאורה ביצע בהר הגעש. בהמשך, הוא מצטרף למונדו, מיקליק, מיקיאוולי והחוקר ניפציק פיקלבוץ למסע בהר הגעש כדי לחקור את הפשע. במהלכו, מוציקי חולק אוהל עם מונדו, אך מאבד את ספר הבדיחות שלו. כמו כן, בובת הגרב האהובה עליו, מר בובוני, טובעת בלבה. החמישה בצירוף ג'וני שהוחבא בשק של מיקליק, נכלאים על ידי חברי איגוד הרשעים שמשחררים את הרוח החופשית בטקס. מוציקי זורק פסל על ג'יימס מיקמוק, מה שגורם לו לאבד את כוחות דרגה 6 שקיבל מהרוח. האחרים פועלים באופן זהה כדי לנטרל את שאר חברי האיגוד ומוציקי נלחם בקרונוס לוקי שקיבל את כוחות דרגה 4. הוא נמלט מההר עם מיקיאוולי, ד"ר אנטרבי וג'וני, בזמן שמונדו, המכשף, מיקליק וניפציק נאבקים ברוח החופשית.

### חברים בין-יקומים

בסוכות תשע"ט, מוציקי מתארח בסוכה של מונדו בה הם צופים בשיגור חללית M1 למאדים. כמה ימים לאחר מכן, הוא פוגש בביוב את אלויס ואת מונדו יחד עם צוות החללית ואשתו של אלויס, מאיה מיקמוק. המכשף סוקרטס שולח אותו בעזרת פורטל ליקום 107, כדי לקרוא לעזרה נגד המכשפה מנדליסטי ועוזריה שעברו בין היקומים. הוא מוצא במפקדת ליגת-טינטאון את וורד וטווי קושמיני שחושדים בו בתור הכפיל המרושע שלו מאותו היקום, "מוציקי הגנב", אך בהמשך מובילים אותו למחתרת של טינטאון-סיטי. אוסוולד המכשף מופיע שם ופותח עבורם פורטל בחזרה ליקום 106, שם הם מתאחדים עם חבריהם שהצליחו לברוח ממנדליסטי. הם מתאספים בבית של מונדו, שם מנדליסטי טומנת להם מלכודת ועוצרת את כולם מלבד אלויס ומונדו.

### שלטון מנדליסטי

מנדליסטי משתלטת על יקום 106, אך אלויס ומונדו משחררים את מוציקי והיתר מבית הכלא. מוציקי מצטרף לאלויס, מונדו, מאיה וטווי (איתו הוא מתיידד) כדי לשחרר את ג'וני, מה שמתגלה בתור מלכודת נוספת. מיקי נימפטון משחרר אותם, כולם מתאספים ולבסוף כולאים את מנדי בריק היקומים. מוציקי ניפרד מטווי שחוזר עם הליגה ליקום 107 ומעניק לו במתנה בובת גרב משלו. מאוחר יותר באותה השנה, מוציקי מאמץ מינימיק וקורא לו על שם טווי.

### פליטים ביקום 107

במרץ 2019, מוציקי נאלץ לברוח עם מיקמקים רבים נוספים ליקום 107, אחרי שהמכשפה דרקסלי הורסת את יקום 106. הוא חי מחוץ לטינטאון-סיטי ומשתתף בהפגנות הפליטים נגד הליגה. לאחר שצוות מאוחד של ליגת-טינטאון וארגון יונייטד משחזרים את היקום, הוא חוזר לשם.

### עם ז'אנג'ליקה

מאוחר יותר ז'אן פול מציע לו להצטרף לארגון הגיבורים החדש, אך הוא מסרב. בקיץ 2019, לאחר אזכרה למר בובוני בה מוציקי מתעמת עם מיקיאוולי, דוקטור ארנסט רתרפורד חוטף את המינימיק של מוציקי. בעזרת ז'אן ואנג'ליקה הם משיבים את המינימיק וכולאים את הדוקטור. כמה ימים לאחר מכן, מוציקי לוקח חלק בלחימה נגד הרוח זושה שהשתלטה על היקום בעזרת צבא הסיוטים שלה. לאחר הניצחון, הוא וחבריו לוקחים חלק בהלוויה של ז'אן על שפת האגם.

### כסגן ראש העיר

מתישהו לפני 2030, מונדו נבחר לראשות העיר מיקמק-סיטי וממנה את מוציקי לסגנו. השניים מייסדים את יום הגיבורים אותו הם מציינים בשנת 2030. באותו יום, מוציקי ותושבים אחרים נחטפים על ידי הזאב שבסיוע מיקיאוולי שולח כל אחד מהם ליקום אחר. מוציקי מגיע ליקום 72, שם הוא פוגש את פורטל שתקוע במקום משנת 2019. הוא מסייע למוציקי לעבור ליקום 107, שם הוא פוגש את טווי. הוא מבקש סיוע מאלויס וממיקה ברנקין. הם חוזרים ליקום 106 ויחד עם מונדו אוספים את התושבים מרחבי המולטיוורס. מוציקי לוקח חלק בקרב נגד הזאב והורס את הרחפת שלו. לאחר שאלויס ומונדו עוצרים את הזאב, מוציקי מקבל עיטור כבוד.

### המשבר האחרון

> *"טאקי סגור!"*
>
>

כמה ימים לאחר מכן, המכונה של הזאב משמידה את יקום 106 ומוציקי ואחרים שוב נאלצים להתפנות ליקום 107. כשהליגה חושבת על תוכנית נגד הזאב, הוא מספר להם על המכשיר של פורטל ביקום 52 (למעשה 72). הפרופסורים אוספים את המכשיר שמשמש לבניית המכונה שאמורה לשאוב את כוחותיו של הזאב. הליגה והניצולים מרחבי המולטיוורס נלחמים בזאב ובצבא שלו, אבל הוא הורס את המכונה. אלויס מצליח לשאוב את כוחותיו בכל זאת ויוצר מולטיוורס חדש, בו מוציקי הוא חלק מיקום 213 המשותף.